Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
22 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -11.68 จุด (-0.93%) ปิดภาคเช้าที่ 1,241.24 จุด ด้วยมูลค่าการซื้อขาย 34,352.72 ล้านบาท
Most Positive Impact: GULF (+1.49 จุด), GPSC (+0.72 จุด), ADVANC (+0.41 จุด)
Most Negative Impact: PTT (-3.32 จุด), KBANK (-1.45 จุด), PTTEP (-1.38 จุด)
ตลาดหุ้นภาคเช้าปรับตัวลงได้รับแรงกดดันต่อเนื่องจากกลุ่มธนาคาร (-4.15 จุด) หลังมีการเก็งกำไรก่อนหน้า และอาจได้รับแรงกดดันจาก NIM (คาดธปท.ลดดอกเบี้ยอีกครั้งในวันที่ 20 พ.ค.) นอกจากนี้กลุ่มพลังงาน (กดดันดัชนี -2.01 จุด) หลังราคาน้ำมันดิบปรับลดลงแรงต่อเนื่อง อีกทั้งตลาดกำลังเข้าสู่ช่วงประกาศผลประกอบการซึ่งนักลงทุนยังมีความกังวลต่อผลประกอบการที่อาจต่ำกว่าที่นักวิเคราะห์พรีวิวไว้ กอปรกับตลาดไร้ปัจจัยใหม่กระตุ้นจึงเป็นแรงกดดันต่อตลาด
ราคาน้ำมันดิบอ่อนตัวลงต่อเนื่อง (สัญญา WTI ส่งมอบเดือนมิ.ย.อยู่ที่ 10.80 เหรียญต่อบาร์เรล Brent อยู่ที่ 16.52 เหรียญต่อบาร์เรล) ราคาน้ำมันที่ระดับต่ำนี้จะทำให้ผู้ผลิตน้ำมันทั้งหลายประสบปัญหาขาดทุน ดังนั้น OPEC จึงต้องมีการจัดประชุมรอบพิเศษวันที่ 10 พ.ค.นี้ คาดเห็นการร่วมมือกันลดกำลังการผลิตเพิ่มเติม หลังคลังน้ำมันของหลายประเทศเริ่มเต็ม ขณะที่อุปสงค์น้ำมันดิบยังไม่กลับมาในเร็วๆนี้
แนวโน้มตลาดบ่าย
บ่ายนี้ประเมิน SET index ยืนแดนลบต่อด้วยแรงกดดันจากราคาน้ำมันดิบ, การประกาศผ่อนคลาย lockdown เพียงบางจังหวัด และผลกระทบ COVID-19 ต่อผลประกอบการที่จะรายงานออกมา อย่างไรก็ดีตัวเลขผู้ติดเชื่อในไทยส่งสัญญาณชะลอตัวลงชัดเจนช่วยจำกัด downside ของตลาด เรามองกรอบ SET index แกว่งตัวในกรอบ 1,200-1,250 จุด แนะนำให้รอดูทิศทางผลประกอบการ 1Q20 เพื่อประเมิน EPS2020 อีกครั้งซึ่ง หากนับจากก่อนช่วงรายงานงบ SET index ซื้อขายอยู่เหนือ +1SD ซึ่งถึงว่าสูงหากเทียบกับคาดการณ์ EPS2020 ที่ตลาดประเมินไว้ค่อนข้างต่ำ
กลยุทธ์การลงทุน เรายังแนะนำกลุ่ม ICT(ADVANC) และโรงไฟฟ้า(GULF) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ คืนนี้ติดตาม ตัวเลขปริมาณน้ำมันดิบคงคลังของสหรัฐฯ คาดลดลง 40% WoW เหลือ 11.7 ล้านบาร์เรล วันพฤหัสฯ ติดตาม GDP 1Q20 ของเกาหลีใต้ คาด -2% YoY ตัวเลข PMI ภาคอุตสาหกรรมของยูโรโซน และสหรัฐฯ เดือน เม.ย. คาด -10% MoM และ -24% MoM ตามลำดับ ตัวเลข Initial Jobless Claims ของสหรัฐฯ และตัวเลขยอดขายบ้านใหม่สหรัฐฯเดือน มี.ค. คาด -15% MoM วันศุกร์ ติดตาม ยอดขายสินค้าคงทนของสหรัฐฯ เดือน มี.ค. คาด -11% MoM และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 13% WoW เป็น 438 แท่น
หุ้นแนะนำ ADVANC